ברברה קינגסולבר

ברברה קינגסולבר (באנגלית: Barbara Kingsolver; ילידת ה-8 באפריל 1955) היא סופרת, משוררת ומסאית אמריקאית. זוכת פרס פוליצר בשנת 2023 על ספרה Demon Copperhead. קינגסולבר נולדה באנאפוליס שבמרילנד, וגדלה בעיירה קרלייל שבקנטקי. בגיל 7 אביה, רופא במקצועו, העביר את המשפחה ללאופולדוויל שבקונגו, כיום קינשאסה, בירת הרפובליקה הדמוקרטית של קונגו. הוריה עבדו בתפקידי בריאות ציבוריים והמשפחה חיה בתנאים בסיסיים, ללא חשמל או מים זורמים. לאחר שסיימה את לימודיה התיכוניים החלה בלימודי פסנתר קלאסיים באוניברסיטת דפאו באינדיאנה, אך עברה ללימודי ביולוגיה, וקיבלה תואר ראשון בשנת 1977. במהלך לימודיה הייתה מעורבת במחאות סטודנטים נגד מלחמת וייטנאם. לאחר קבלת התואר עברה לצרפת לשנה ולאחר מכן השתקעה בטוסון, אריזונה, שם נרשמה בשנת 1980 ללימודי תואר שני באקולוגיה וביולוגיה התפתחותית. עם סיום התואר החלה לעבוד ככתבת מדעית באוניברסיטת אריזונה, ובמקביל עבדה ככתבת פרילאנס בעיתונים ובכתבי עת. באמצע שנות ה-80 החלה לעסוק גם בכתיבה בדיונית, ואף זכתה בתחרות סיפורים קצרים בעיתון בפיניקס. ב-1985 נישאה לראשונה, וב-1987 נולדה בתה הבכורה, קמיל. במהלך מלחמת המפרץ עברה לטנריפה, בין היתר בגלל ההתנגדות להשתתפות האמריקאית בלוחמה. ב-1992 חזרה לארצות הברית והתגרשה מבעלה. בשנת 1994 קיבלה תואר דוקטור של כבוד מהאלמה מאטר שלה, וכן נישאה בשנית לסטיבן הופ, וב-1996 נולדה בתה השנייה, לילי. בשנת 2004 עברה עם משפחתה לחווה במחוז וושינגטון בווירג'יניה, שם הם מתגוררים עד היום. בשנת 2008 קיבלה תואר דוקטור לשם כבוד נוסף מאוניברסיטת דיוק. ספריה תורגמו למעל 30 שפות, ורבים מהם נלמדים במסגרת תוכנית הלימודים בספרות בתיכונים רבים ברחבי ארצות הברית. המוטיבים החוזרים ביצירתה הם איכות הסביבה, זכויות מיעוטים וצדק חברתי. ספרה האחרון, Demon Copperhead, עוסק במגפת האופיואידים בארצות הברית בסוף שנות ה-90 הייתה בין החברים המייסדים של להקת Rock Bottom Remainders, להקת רוק המורכבת מסופרים, לצד אמי טאן, סטיבן קינג, סטיב ברי ומאט גריינינג. במסגרת הלהקה ניגנה על קלידים. כיום איננה חברה פעילה בהרכב. בשנת 2005 היא ומשפחתה פצחו בניסוי בן שנה שבמסגרתו אכלו רק תוצרת מקומית, וניסוי זה תועד בממואר רב המכר שלה Animal, Vegetable, Miracle (טרם תורגם לעברית). קינגסולבר זכתה במספר רב של פרסים, לרבות המדליה הלאומית למדעי הרוח, פרס אורנג', פרס בייליז לסיפורת מאת נשים ופרס הלוס אנג'לס טיימס לספרות והייתה מועמדת לפרס פוליצר. כל אחד מספריה מאז 1993 כיכב ברשימת רבי המכר של הניו יורק טיימס. בשנת 2000 ייסדה בעצמה פרס ספרותי בשם פרס בלוות'ר (אנ'), שמטרתו לקדם ספרות הקוראת לשינוי חברתי. הפרס, על סך 25 אלף דולרים במימון פרטי מלא של קינגסולבר, מוענק בשנים זוגיות לסופרים שטרם פרסמו מיצירתם, וכולל גם התחייבות לפרסום בהוצאה גדולה. בשנת 2022 פרסמה את ספרה Demon Copperhead שהפך מיד לרב מכר. באוקטובר של אותה השנה, זכתה בפרס פוליצר על ספר זה, ביחד עם הסופר הרנן דיאז על ספרו נאמנות. המבקר לי סיגל כינה את קינגסולבר אמנית "כתיבת אסונות" מעל לדפי הניו ריפבליק, ואמר עליה כי היא מציעה "רק מראית עין של טוב לב כתחליף לאמנות כנה". כמו כן אפיין אותה בתור "כותבת קלה, הומוריסטית, מיומנת, ודביקה שהועלתה לדרגת הכותבים הפוליטיים הגדולים של דורנו". קינגסולבר נחשפה לקיתונות של ביקורת פוליטית בעקבות טור דעה שכתבה עבור הלוס אנג'לס טיימס כנגד הפלישה האמריקאית לאפגניסטן. עם זאת, קינגסולבר היא סופרת מוערכת אשר זכתה במספר רב של פרסים, לרבות פרס פוליצר, המדליה הלאומית למדעי הרוח, פרס אורנג', פרס בייליז לסיפורת מאת נשים ופרס הלוס אנג'לס טיימס לספרות. כל אחד מספריה מאז 1993 כיכב ברשימת רבי המכר של הניו יורק טיימס. בשנת 2000 ייסדה בעצמה פרס ספרותי בשם פרס בלוות'ר (אנ'), שמטרתו לקדם ספרות הקוראת לשינוי חברתי. הפרס, על סך 25 אלף דולרים במימון פרטי מלא של קינגסולבר, מוענק בשנים זוגיות לסופרים שטרם פרסמו מיצירתם, וכולל גם התחייבות לפרסום בהוצאה גדולה. בשנת 2023 פרסמה את ספרה Demon Copperhead שהפך מיד לרב מכר. באוקטובר של אותה השנה, זכתה בפרס פוליצר על ספר זה, ביחד עם הסופר הרנן דיאז על ספרו נאמנות. חזירים ברקיע, רומן, מאנגלית: תרצה גור-אריה, הוצאת מעריב, 1995 (ספר המשך לרומן הביכורים The Bean Trees, שלא תורגם) תורת עץ הרעל, רומן, מאנגלית: עדית פז, הוצאת מעריב, 2001 הלקונה, רומן, מאנגלית: צילה אלעזר, הוצאת מודן, 2012 כיוון הנדידה, רומן, מאנגלית: יעל סלע-שפירו, הוצאת כתר, 2014 מדיה וקבצים בנושא ברברה קינגסולבר בוויקישיתוף אתר האינטרנט הרשמי של ברברה קינגסולבר (באנגלית) ברברה קינגסולבר, ברשת החברתית פייסבוק ברברה קינגסולבר, ברשת החברתית אקס (טוויטר) ברברה קינגסולבר, ברשת החברתית אינסטגרם ברברה קינגסולבר, ברשת החברתית Goodreads ברברה קינגסולבר, באתר אנציקלופדיה בריטניקה (באנגלית) ברברה קינגסולבר (1955-), דף שער בספרייה הלאומית ברברה קינגסולבר זכתה בפרס אורנג', באתר ynet, 10 ביוני 2010 The Pulitzer Prizes, Demon Copperhead, by Barbara Kingsolver (Harper), www.pulitzer.org (באנגלית) לי סיגל, Swett and Low, ניו ריפבליק, ‏22 במרץ 1999 ברברה קינגסולבר זכתה בפרס אורנג', באתר ynet, 10 ביוני 2010 The Pulitzer Prizes, Demon Copperhead, by Barbara Kingsolver (Harper), www.pulitzer.org (באנגלית)